06/10/2010 | Administración LocalMunicipal
Curtis
Anuncio bases personal

Por Decreto da Alcaldía nº 271, de 29 de setembro do ano en curso, tivo lugar a aprobación da convocatoria e das bases específicas para a contratación laboral temporal mediante contrato de interinidade dun/dunha traballador/a social, o que se fai público dando lugar á apertura do prazo para a presentación de solicitudes por parte dos interesados/as. Don Javier Francisco Caínzos Vázquez, Alcalde-Presidente do Concello de Curtis provincia de A Coruña, considerando que a competencia para a aprobación das bases das probas para a selección de persoal e para os concursos de provisión de postos de traballo corresponde ó Alcalde-Presidente da Corporación, por aplicación do artigo 21.1 g), da Lei 7/1985, de 2 de abril, Reguladora das Bases de Réxime Local, por medio da presente RESOLVO: Primeiro.- Convocar o procedemento selectivo para dar cobertura mediante contrato laboral temporal de interinidade a un posto de traballo na categoría de traballador/a social. Segundo.- Aprobar as bases que rexerán a citada selección e que a continuación se transcriben. Terceiro.- Que se dea publicidade de tal convocatoria e bases no BOP. Constitúe o obxecto das presentes bases a cobertura e regulación do procedemento de selección, mediante unha proba escrita e unha posterior entrevista dun posto de traballo de Traballador/a Social, mediante contrato laboral temporal de interinidade. A listaxe, por puntuación, de todos os aspirantes servirá para a creación de listas de persoal para cubrir posibles vacantes ( baixas, vacacións, permisos,.) da praza de Traballador/A Social que se puideran producir en futuras ocasións. O contrato formalizarase baixo a modalidade de contratación prevista no artigo 15.1. c) do Real Decreto Lexislativo 1/1995, de 24 de marzo, polo que se aproba o Texto Refundido do Estatuto dos Traballadores. A duración do contrato alcanzará ata que remate a situación de baixa laboral da traballadora titular da praza. A xornada de traballo será de 37,5 horas semanais. Para ser admitidos/as á realización destas probas selectivas, os/as aspirantes deberán reuni-los seguintes requisitos: a) Ser español/a ou nacional da U. E dentro dos límites que establece o artigo 57 da Lei 7/2007 de 12 de abril do Estatuto Básico do Empregado Público. b) Ter cumpridos 16 anos de idade e non exceder de 65 anos. c) Estar en posesión do título universitario de traballo social. d) Acreditar a capacidade funcional para o desempeño das funcións propias do posto. En consecuencia non padecer enfermidade ou eiva física que impida o desenvolvemento das funcións do cargo. e) Non ter sido separado/a mediante expediente disciplinario do servizo de calquera a das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares as que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non atoparse incurso/a en ningunha das causas de incapacidade que determine a lexislación vixente. g) Carné de conducir e dispoñibilidade de vehículo. h) Estar en posesión do CELGA 4 ou equivalente debidamente homologado polo órgano competente en materia de política lingüística da Xunta de Galicia. Tódolos requisitos citados deberán reunirse con referencia ó derradeiro día do prazo de presentación de instancias, debendo continuar en posesión dos mesmos durante todo o proceso selectivo. Os e as interesado/as dirixirán as solicitudes, no modelo oficial que se acompaña como Anexo I a estas bases, xunto co xustificante de pagar a tasa correspondente, ao Sr. Alcalde-Presidente do Concello de Curtis e presentaranas no Rexistro Xeral da citada entidade ou nos lugares que determina o artigo 38.4 da LRJAP-PAC, no prazo de 7 días naturais contados desde o día seguinte ao da publicación do anuncio de convocatoria no B. O. P. Se o último día do prazo é inhábil, trasladarase ó primeiro día hábil seguinte. Os e as aspirantes que presentasen a instancia en calquera das formas previstas no artigo 38.4 da LRJAP-PAC, deberán remitir por fax ao Concello copia selada da instancia dentro do prazo de 7 días naturais sinalado anteriormente (nº de fax: 981789578). Finalizado o prazo de presentación de instancias o Tribunal publicará, no prazo máximo de 6 días hábiles, a lista de admitido/as no Taboleiro de Edictos, outorgando un prazo máximo de 4 días naturais para que o/as excluído/as aleguen o que consideren. Se o último día do prazo é inhábil, estenderase ata o seguinte día hábil. Resoltas as reclamacións publicarase a lista definitiva no Taboleiro de Edictos ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, o Alcalde poderá elevar a definitiva a lista provisional na mesma resolución de aprobación. Nesta resolución indicarase o lugar, data e hora de realización das diferentes probas. Igualmente recollerá a citación do Tribunal para a súa constitución. O feito de figurar incluída na relación de admitido/as non prexulga que se lles recoñeza ós/as interesado/as a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. A) Documentación acreditativa de ter aboado o importe a que ascenden os dereitos de exame: 15 Euros. Os/As aspirantes acompañarán á solicitude documento acreditativo de ter feito ingreso do correspondente importe na c/c nº 2091 0081 67 3110000020 da Caixa de Aforros de Galicia. B) Fotocopia do D. N. I. ou tarxeta acreditativa da súa identidade no caso de estranxeiros, debidamente compulsados por ambos os dous lados. C) Fotocopia compulsada do titulo académico esixido. D) Fotocopia compulsada do carné de conducir. Coa presentación da instancia para tomar parte no proceso selectivo entenderase que os interesados/as aceptan e acatan todas e cada unha das bases desta convocatoria. O tribunal cualificador estará composto polos seguintes membros: * Presidente: Un/unha funcionario/a ou persoal laboral fixo do Concello designado/a pola Alcaldía. * Vocais: Un/unha funcionario/a ou persoal laboral fixo do Concello designado/a pola Alcaldía Un/unha traballador/a social designado/a pola Alcaldía *Secretario/a: O da Corporación ou funcionario/a en quen delegue, con voz e sen voto A Resolución pola que se aprobe a lista provisional de aspirantes admitidos e excluídos coa designación dos membros do Tribunal que incluirá os seus respectivos suplentes, farase pública no taboleiro de anuncios do Concello a efectos de recusación. O Tribunal non poderá constituírse nin actuar sen a asistencia de polo menos tres dos seus membros, xa sexan titulares ou suplentes, e en todo caso requírese a asistencia do Presidente e do Secretario ou dos seus suplentes. Os membros do Tribunal deberán absterse de intervir notificándoo ao Sr. Alcalde cando concorran neles algunha das circunstancias previstas no artigo 28 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. O Presidente poderá requirir aos membros do mesmo declaración expresa de non atoparse incursos en causa de abstención. Así mesmo os aspirantes poderán recusar aos membros do Tribunal cando concorran as circunstancias previstas no parágrafo anterior. Os membros do Tribunal son persoalmente responsables do cumprimento das bases da convocatoria e da suxeición aos prazos establecidos para a realización e valoración das probas e para a publicación dos seus resultados. Realización dun exame sobre as materias que a continuación se relacionan consistente en respostar por escrito a tres preguntas propostas polo Tribunal, unha sobre a parte xeral do temario e outras dúas sobre a parte específica do mesmo, cun tempo máximo de duración de 1 hora e 30 minutos. Máxima puntuación 10 puntos, mínima 0 puntos. Esta proba terá carácter obrigatorio e eliminatorio, e será necesario alcanzar unha puntuación mínima de 5 puntos para acceder á fase de entrevista. Tema 1: A Constitución Española de 1978. Estructura e contido. Principios fundamentais. Tema 2: Dereitos e deberes fundamentais dos españois. Tema 3: A Coroa. Tema 4: O poder lexislativo: as cortes Xerais. Tema 5: O Goberno e a Administración do Estado. Tema 6: O poder xudicial. Tema 7: A organización territorial do Estado: o estado das autonomías. Tema 8: O Estatuto de Autonomía de Galicia: estructura e contido. Tema 9: A administración local na constitución. O principio de autonomía local. Tema 10: As competencias das Entidades Locais. Especial referencia ao municipio. Tema 11: O municipio: territorio e poboación. Tema 12: A organización municipal. O Alcalde: elección e competencias. Os Tenentes de alcalde. Tema 13: O Pleno e a Xunta de Goberno Local: composición e funcións. O réxime de sesións. Tema 14: As facendas locais. Sistema tributario local. Conceptos xerais dos orzamentos das entidades locais. Tema 15: O persoal ao servizo das Administracións Públicas. Especial referencia ao persoal laboral. Tema 16: Principios de actuación das Administracións públicas. Tema 17: O acto administrativo: concepto, elementos e clases. Tema 18: O procedemento administrativo común: principios e disposicións xerais. Tema 19: Iniciación do procedemento administrativo. Ordenación. Instrución. Tema 20: Terminación do procedemento administrativo. A ausencia de resolución expresa: o réxime do silencio administrativo. Desistimento, renuncia e caducidade. Tema 1.- A evolución histórica do traballo Social: principais formas históricas e evolución da intervención social. Tema 2.- A ONU: declaración universal dos dereitos humanos. O Pacto Internacional dos Dereitos Económicos, Sociais e Culturais. Tema 3.- Os servicios sociais e a política social na Unión Europea. Marco legal. Tema 4.- A Política Social. Principios, obxectivos, criterios e áreas de actuación. Tema 5.- Os Servicios Sociais na actualidade. Marco legal. A coordinación interadministrativa. Tema 6.- Organización e competencias dos Servicios Sociais na administración central. Tema 7.- Convenio Programa para o desenvolvemento de Prestacións Básicas de Servicios Sociais nas Corporacións Locais. Plan Concertado. Tema 8.- Organización e competencias dos Servicios Sociais da Administración Autonómica. A Lei de Servicios Sociais de Galicia. Tema 9.- Os Servicios Sociais na Administración Local. Marco Legal. Modelos operativos Tema 10.- Os Servicios Sociais de Atención Primaria: principios, obxectivos e competencias. Tema 11.- Os Servicios Sociais especializados: definición e tipoloxías. Tema 12.- O Servicio de Axuda no Fogar. Coordinación e funcionamento. Tema 13.- O Traballo Social como disciplina. O Traballador/a Social: funcións e competencias. Tema 14.- O Traballador Social na planificación. Elaboración de programas e proxectos sociais. Tema 15.- Deontoloxía do Traballo Social. Principios de carácter ético. Código ético. Tema 16.- A Acción Social: teoría e práctica. Necesidades e recursos sociais. Tema 17.- Metodoloxía do traballo social. Concepto e fases. Tema 18.- A avaliación no Traballo Social. Tema 19. Técnicas e instrumentos empregados no Traballo Social. Tema 20.- Niveis de intervención no Traballo Social. Tema 21.- A iniciativa privada nos Servicios Sociais. O Voluntariado. As O. N. G. S.: coordinación coas Administracións Públicas e participación na Política Social. Tema 22.- Lei galega de Medidas Básicas para a inserción social. Normas de desenvolvemento. Tema 23.- Problemática dos menores. Normativa legal. Recursos e programas. Tema 24.- Problemática da mocidade. Servicios, programas e recursos. Tema 25.- As persoas maiores. Aspectos sociais do envellecemento. Necesidades e recursos. Plan Xerontolóxico Tema 26.- Drogodependencias. Clasificación das Drogas. Aspectos Sociais. Recursos e Servicios. Tema 27.- Discapacidades: clasificación, recursos e prestacións. Tema 28.- Muller: políticas sociais actuais, recursos e prestacións. Tema 29.- Minorías Étcnicas: características e necesidades. Recursos. Tema 30.- Inmigrantes: problemática actual, medidas de actuación e integración social. Tema 31.- Desemprego. Integración laboral e social. Subsidios de Desemprego. Emprego Social Protexido. Tema 32.- Problemática do enfermo mental. Tema 33.- O sistema español da Seguridade Social: normativa principal e prestacións fundamentais. Tema 34.- A mediación familiar. Tema 35.- A investigación no Traballo Social. Concepto, características e tipos. Tema 36.- Traballo Social Comunitario. Metodoloxía da intervención. Tema 37.- Animación sociocultural. Tema 38.- Orientación familiar. Dinámica familiar. Dereito. Educación sexual e planificación familiar. Tema 39.- A orde de protección de vítimas de violencia doméstica. Protocolo de implantación. Teleasistencia móbil para vítimas de violencia de xénero. Tema 40.- A Dependencia. Definicións, principios e valoración. Con carácter obrigatorio e non eliminatorio, a entrevista persoal dirixirase a apreciar a adecuación entre os coñecementos dos ou das aspirantes e o perfil do posto de traballo a ocupar: ata 4 puntos. As cuestións preguntadas nesta entrevista, estarán relacionadas co seguinte TEMARIO: Tema 1: Programas de atención primaria. Tema 2: Servizo de atención no fogar: definición, tipoloxía de usuarios e características. Tema 3: Profesionais que interveñen no desenvolvemento do servizo de axuda no fogar. Tema 4: Prestacións do servizo de atención no fogar. Competencias municipais. Tema 5: O segredo profesional no programa de axuda no fogar. Tema 6: Normativa básica e funcionamento do servizo municipal de axuda no fogar. Tema 7: Ordenanza reguladora do servizo de axuda no fogar do Concello de Curtis. Tema 8: Servizos sociais especializados na Comarca de Curtis. Tema 9: Servizos, administracións públicas e recursos no entorno do Concello de Curtis. Serán excluídos do proceso selectivo os aspirantes que non comparezan. C- Unha vez rematadas estas dúas fases do proceso selectivo, os aspirantes que non acrediten estar en posesión do CELGA 4 ou equivalente debidamente homologado polo órgano competente en materia de política lingüística da Xunta de Galicia, deberán realizar unha PROBA DE LINGUA GALEGA a determinar polo Tribunal, consistente na tradución dun texto de galego a castelán e viceversa, cunha duración máxima de 30 minutos. Determinarase polo Tribunal unha vez que remate o prazo de presentación de instancias, facéndose público no mesmo anuncio que a lista provisional e igualmente na definitiva de admitidos ó proceso. A cualificación final das probas virá determinada pola suma das puntuacións obtidas na fase de concurso e na fase de entrevista, establecendo para estes efectos a orde definitiva de aspirantes seleccionados. En caso de empate na puntuación final, o desempate resolverase a favor do ou da aspirante que obtivese maior puntuación na fase de entrevista.1) As listas de persoal terán duración indefinida. Dende a data de aprobación da relación definitiva, ata que se derroguen ou se establezan unhas novas listas.2) As persoas que figuren na lista terán a obriga de concorrer ó chamamento que se realice e, no caso de non acceder ó posto sen razóns debidamente xustificadas, quedará excluída da mesma. No suposto de que a persoa incluída na lista fora requirida fehacentemente e non fose posible a súa contratación por causa inxustificada, pasará a ocupar o último posto da lista. As razóns polas que se entende xustificada a non atención ó chamamento son as seguintes:  Incapacidade temporal previa ó chamamento.  Desempeño de posto de traballo (acreditarase co correspondente contrato).  Calquera outra circunstancia debidamente acreditada e fundamentada que impida materialmente atender ó chamamento. O Presidente do Tribunal, á vista da lista de aspirantes seleccionados, formulará a proposta de selección para a contratación do candidato ou candidata que obteña a puntuación mais alta, establecendo igualmente a listaxe en función da puntuación obtida por todas as persoas aspirantes ante o Sr. Alcalde-Presidente. As propostas de selección que contraveñan este límite serán nulas de pleno dereito. A dita proposta publicarase no Taboleiro de Edictos do Concello. No prazo de 20 días naturais contados a partir do día seguinte ó da publicación da proposta de selección no taboleiro de Edictos (prazo que poderá ampliarse cando os seleccionados acrediten que non puideron presentar algún documento por causas alleas á súa vontade), o aspirante proposto polo Tribunal deberá presentar no Rexistro do Concello a documentación acreditativa dos requisitos expresados na Base 2ª. O apartado d) deberá acreditarse mediante a presentación de Certificado Médico Oficial para o efecto. Se dentro do prazo indicado, salvo causa de forza maior, o/a aspirante non presentase a documentación ou do exame da mesma se infira que carece dalgún dos requisitos relacionados na Base 2, non poderá ser contratado e perderá tódolos seus dereitos, sen prexuízo das responsabilidades en que houbese podido incorrer. Á vista da proposta do Tribunal e constatado que a persoa proposta acreditou os requisitos esixidos para acceder á praza que se convocan, o Alcalde resolverá o procedemento selectivo e decidindo a contratación como persoal laboral temporal mediante contrato de interinidade. Igualmente, e a proposta do Tribunal, establecerá a numeración e orde para ser chamado ou chamada, para futuras vacantes do posto de traballador/a social como persoal laboral con contrato temporal por obra ou servizo. Ata que non se formalice o contrato o aspirante proposto non terá dereito a percibir cantidade económica algunha. O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdición Contencioso-Administrativa para dirimir as controversias que se produzan na aplicación destas. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante o Sr. Alcalde-Presidente do Concello de Curtis, no prazo dun mes contado a partir do día seguinte ao da súa publicación segundo o previsto nestas bases ou directamente recurso contencioso administrativo, ante o Xulgado do Contencioso Administrativo de A Coruña, no prazo de dous meses e na forma prevista na Lexislación reguladora de dita Xurisdición, sen prexuízo de que poida interpoñer calquera outro que estime procedente. DON / DONA., provisto de DNI., e con enderezo a efectos de notificacións en., e número de teléfono., enterado/a da convocatoria para cubrir un posto de traballo de TRABALLADOR/A SOCIAL., manifesta: Que na data de remate do prazo de presentación de solicitudes cumpre con todos e cada un dos requisitos esixidos nas bases e que documentalmente aporta neste acto, comprometéndose a prestar o xuramento ou a promesa establecida no Real Decreto 707/1979 de 5 de abril, e por todo isto: SOLICITA: Sexa admitida a presente solicitude e documentación que se adxunta coa finalidade de poder presentarse ás probas selectivas. Teixeiro (Curtis),. de……….…………de 2010 Asdo.:. SR. ALCALDE-PRESIDENTE DO CONCELLO DE CURTIS Teixeiro, 29 de setembro de 2010 O alcalde, Javier Francisco Caínzos Vázquez